Mātera iela (Jelgava)
Šis raksts ir par ielu Jelgavā. Par citām jēdziena Mātera iela nozīmēm skatīt nozīmju atdalīšanas lapu. Mātera iela (no 1924. līdz 1950. gadam Jura Mātera iela) ir viena no Jelgavas centra ielām. Tā sākas pie krustojuma ar Dobeles ielu, un īsā sākuma posmā līdz Krišjāņa Barona ielai pa to atļauta tikai gājēju un riteņbraucēju kustība. Tālāk tā ved gar Jelgavas Valsts ģimnāzijas ēku un turpinās līdz Rūpniecības ielai. Iela nosaukta Jura Mātera vārdā. Otrā pasaules kara laikā 1944. gada augustā ielas apbūve tika lielā mērā iznīcināta, mūsdienās to veido Latvijas PSR laikā un pēc Latvijas neatkarības atgūšanas celtas ēkas, taču ielas vidusposmā ir saglabājušās arī vairākas pirmskara ēkas.